《寄京师亲旧》
宋代·吕本中

屋头橙实如李梅，庭下葵花深覆杯。豆田失雨不称意，野菊出覆虚见猜。

故人相望一尊酒，问我此住何时回。

江山空自污敲扑，笔砚洗复生尘埃。交情自惜少同调，人事只今多好乖。

欲随明月觅公处，限以白浪摇长淮。舟楫误逢蛟鳄横，岁月苦遭霜露催。

侧身西望莫回首，堂上书生心已灰。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。